Ek is 1.67 en het nie baie lank terug omtrent 65/66 geweeg. My gewig het drasties geval na 53.5 toe agv stress en maagswere wat ek gehad het en in die hospitaal was. As ek eet deesdae is ek ongelooflik naar as ek klaar geeët het. Dit voel asof als net wil uitkom. My porsies is wel minder en maak nie saak wat ek eet nie, ek tel nie gewig op nie. Ek eet ook baie gesond (vis en hoender meestal, en drink graag soya melk). Nou wonder ek of die naarheid nie begin lei tot Anorexia nie. Ek druk glad nie my vinger in my keel nie. Wat gaan aan met my??
Jou huidige BMI van 19,4, is baie laag en dit sal wenslik wees as jy weer sal kan toeneem na 65kg. As jy gedurig naar is , dan moet jy asb terugkeer na die dokter aangesien jou maagswere miskien steeds 'n probleem is en jy weer terapie daarvoor moet ontvang. Ek vertrou ook dat jy onder die behandeling van 'n kliniese sielkundige is? Indien nie, dan raadpleeg asb 'n sielkundige want jy moet hulp kry om jou stres te leer beheer alvorens dit jou hele lewe nadelig beïnvloed. Bel ook vir Magda (011) 203-2000, of 083-603-2231 by Fresenius en vra haar oor die Fresubin (met, of sonder vesel) voedselaanvulling wat kan help om jou gewig te normaliseer.